**ΕΥΡΥΒΙΑΔΕΙΟ ΓΥΜΝΑΣΙΟ ΛΑΡΝΑΚΑΣ**

**ΣΧΟΛΙΚΗ ΧΡΟΝΙΑ 2025-2026**

**ΕΣΩΤΕΡΙΚΟΙ ΚΑΝΟΝΙΣΜΟΙ**

# ΕΙΣΑΓΩΓΗ

Οι Εσωτερικοί Κανονισμοί έχουν ως στόχο την εδραίωση της δημοκρατικής οργάνωσης της σχολικής ζωής, της υπευθυνότητας, της αυτοπειθαρχίας και του αλληλοσεβασμού. Αποτελούν προέκταση των Κανονισμών Λειτουργίας των Δημοσίων Σχολείων Μέσης Εκπαίδευσης (2017 – 2024).

# ΜΑΘΗΤΙΚΗ ΙΔΙΟΤΗΤΑ

Ο/Η μαθητής/τρια έχει την μαθητική ιδιότητα από την αρχή μέχρι το τέλος του σχολικού έτους, συμπεριλαμβανομένων και των διακοπών. Η μαθητική ιδιότητα χαρακτηρίζει τον/τη μαθητή/ρια, τόσο μέσα στο σχολείο όσο κι έξω από αυτό.

# ΜΑΘΗΤΙΚΗ ΣΤΟΛΗ

|  |
| --- |
| **Καθημερινή στολή** |
| **Αγόρια** | **Κορίτσια** |
| Παντελόνι γκρίζο ή μαύρο. Παντελόνι τζην, απλό, χωρίς σκισίματα, σε χρώμα μπλε ή μαύρο ή μπλε σκούρο.Πουκάμισο άσπρο ή μονόχρωμη φανέλα γκρίζου, μαύρου, μπλε σκούρου ή άσπρου χρώματος. Όταν έχει κρύο επιτρέπεται τρικό ή φούτερ σε χρώμα μπλε, μαύρο ή γκρίζο.Μπουφάν ή σακάκι σε χρώμα μπλε σκούρο, μαύρο ή γκρίζο.Παπούτσια δερμάτινα σκουρόχρωμα ή αθλητικά . | Παντελόνι γκρίζο ή μαύρο.Παντελόνι τζην, απλό, χωρίς σκισίματα, σε χρώμα μπλέ ή μαύρο όχι κατώμεσο, όχι ξεθωριασμένο οχι ξεβαμμένο όχι με σκισίματα.Φούστα κανονική στα πιο πάνω χρώματα. Όταν έχει κρύο επιτρέπεται τρικό ή φούτερ σε χρώμα μπλε, μαύρο ή γκρίζο.Μπουφάν ή σακάκι σε χρώμα μπλε σκούρο, μαύρο ή γκρίζο. Παπούτσια δερμάτινα σκουρόχρωμα ή αθλητικά . |
| **Φυσική Αγωγή** |
| Φανέλα με κοντό μανίκι άσπρη, γκρίζα, μαύρη ή μπλε.Παντελονάκι σε χρώμα μπλε, μαύρο ή γκρίζο.Όταν έχει κρύο επιτρέπονται οι φόρμες σε χρώμα γκρίζο, μαύρο, άσπρο ή μπλέ. | Φανέλα με κοντό μανίκι άσπρη, γκρίζα, μαύρη ή μπλε.Παντελονάκι σε χρώμα μπλε, μαύρο ή γκρίζο.Όταν έχει κρύο επιτρέπονται οι φόρμες σε χρώμα γκρίζο, μαύρο, άσπρο ή μπλέ. |
| **Επίσημη στολή** |
| Γκρίζο μαθητικό παντελόνι, άσπρο πουκάμισο, μπλε γραβάτα και σκουρόχρωμα παπούτσια. ¨Όταν έχει κρύο προστίθεται το μπλε πουλόβερ ή/και το σακάκι μπλε σκούρο. | Γκρίζα φούστα, άσπρο πουκάμισο, μπλε γραβάτα και σκουρόχρωμα παπούτσια. ¨Όταν έχει κρύο προστίθεται το μπλε πουλόβερ ή/και το σακάκι μπλε σκούρο. |

Εννοείται ότι σε καμία ενδυμασία δεν επιτρέπονται οι μεγάλες επιγραφές.

Η επίσημη στολή θα χρησιμοποιείται στις ακόλουθες περιπτώσεις**:**

* Αντιπροσώπευση του σχολείου σε διάφορες εκδηλώσεις/δραστηριότητες
* Παρελάσεις
* Εορτασμούς 28ης Οκτωβρίου, 25ης Μαρτίου, 1ης Απριλίου
* Φωτογραφίσεις
* Τελετή Αποφοίτησης κι άλλες επίσημες εκδηλώσεις του Σχολείου

# ΜΑΘΗΤΙΚΗ ΕΜΦΑΝΙΣΗ

Ως μη ευπρεπής θεωρείται η προκλητική εμφάνιση και αυτή που παραβιάζει τους επικρατούντες κανόνες της αισθητικής και ηθικής. Το Σχολείο θεωρεί ως μη ευπρεπή και προκλητική εμφάνιση τα πιο κάτω:

* **Για τους μαθητές:** Τις κοντές ή αμάνικες φανέλες/ενδυμασίες, που αφήνουν ακάλυπτο μέρος του σώματος, τα πολύ μακριά και ατημέλητα μαλλιά, τα περίεργα κουρέματα, το εμφανές αξύριστο πρόσωπο, τα γένια, το υπογένειο, τα δακτυλίδια, τις διακοσμητικές καδένες και αλυσίδες, τα βραχιόλια, τα σκουλαρίκια στα αυτιά, τους χαλκάδες στο πρόσωπο και άλλα παρόμοια.
* **Για τις μαθήτριες:** Τις κοντές ή αμάνικες φανέλες/ενδυμασίες που αφήνουν ακάλυπτο μέρος του σώματος, τα κολάν παντελόνια, τις κοντές φούστες, τα πολλά φανταχτερά κοσμήματα, τα μακριά βαμμένα νύχια, τα βαμμένα μαλλιά, τα εξεζητημένα κτενίσματα, το μακιγιαρισμένο πρόσωπο και τους χαλκάδες στο πρόσωπο.

Οι μαθητές κι οι μαθήτριες μπορούν να φορούν μια μικρή αλυσίδα με ένα μικρό σταυρό ή άλλο μικρό κόσμημα. Οι μαθήτριες, επίσης, μπορούν να φορούν ένα απλό δακτυλίδι κι ένα ζευγάρι απλά σκουλαρίκια.

# ΠΡΟΣΕΛΕΥΣΗ ΜΑΘΗΤΩΝ/ΡΙΩΝ ΣΤΗΝ ΤΑΞΗ

Η έγκαιρη προσέλευση των μαθητών/τριών στην τάξη είναι απαραίτητη προϋπόθεση για την ομαλή λειτουργία του Σχολείου.

**ΑΠΟΥΣΙΕΣ**

Μαθητής/ρια παίρνει ΑΠΟΥΣΙΑ, όταν απουσιάζει με τη φυσική του/της παρουσία από το τμήμα ΟΛΗ την περίοδο της περιόδου διδασκαλίας ή της δραστηριότητας του τμήματος ή εκδήλωσης του σχολείου.

**ΑΔΕΙΑ ΕΙΣΟΔΟΥ**

Μαθητής/ρια παίρνει ΑΔΕΙΑ ΕΙΣΟΔΟΥ από τον εφημερεύοντα ΒΔ, όταν έρθει στο Σχολείο ΜΕΤΑ την 1η περίοδο, ΓΙΑ ΠΡΩΤΗ ΦΟΡΑ φορά στο Σχολείο.

Επίσης όταν επιστρέψει αυθημερόν στο σχολείο μετά από ολιγόωρη ΑΔΕΙΑ ΕΞΟΔΟΥ.

Εννοείται ότι ο/η εφημερεύοντας/ουσα ΒΔ, ενημερώνει τηλεφωνικά τον γονέα/κηδεμόνα για την ώρα προσέλευσης του παιδιού του στο σχολείο και για την παραχώρηση ΑΔΕΙΑΣ ΕΙΣΟΔΟΥ.

**ΑΔΕΙΑ ΕΞΟΔΟΥ**

Μαθητής/ρια παίρνει ΑΔΕΙΑ ΕΞΟΔΟΥ από τον/την εφημερεύοντα/ουσα ΒΔ, (OXI τα διαλείμματα) όταν είναι ανάγκη να εγκαταλείψει το σχολείο. Ο ΒΔ ενημερώνει τηλεφωνικά τον γονέα/κηδεμόνα του/της μαθητή/ριας και αφού πάρει την έγκριση του, τότε εκδίδει την ΑΔΕΙΑ ΕΞΟΔΟΥ. Την ΑΔΕΙΑ ΕΞΟΔΟΥ υπογράφουν ο/η διδάσκων/σουσα, ο/η εφημερεύοντας/ουσα ΒΔ και ο γονέας/κηδεμόνας ο οποίος παραλαμβάνει το παιδί του.

Αν ο μαθητής επιστρέψει αυθημερόν στο σχολείο, παίρνει ΑΔΕΙΑ ΕΙΣΟΔΟΥ από τον/την εφημερεύοντα/ουσα ΒΔ.

Ο/Η μαθητής/ρια με την επάνοδο του/της στο σχολείο, παραδίδει την ΑΔΕΙΑ ΕΞΟΔΟΥ στον/στην ΥΚΤ, υπογεγραμμένη από τον γονέα/κηδεμόνα ή τον γιατρό, για δικαιολόγηση της απουσίας του/της.

**ΚΑΘΥΣΤΕΡΗΣΕΙΣ**

Ο/η εκπαιδευτικός καταχωρεί τα λεπτά καθυστέρησης του/της μαθητής/ρια να εισέλθει στην αίθουσα διδασκαλίας. **ΣΗΜΕΙΩΣΗ:** Μαθητής/ρια που έρχεται αργοπορημένος/η στο σχολείο την πρώτη περίοδο, μπορεί να εισέλθει απ΄ ευθείας στην αίθουσα διδασκαλίας. Εννοείται ότι ο/η εκπαιδευτικός θα του/της καταχωρήσει λεπτά καθυστέρησης εισόδου στην αίθουσα διδασκαλίας.

Ο/Η ΥΚΤ, μέσα στο πλαίσιο των καθηκόντων του/της παρακολουθεί τις καθυστερήσεις των παιδιών του τμήματός του/της και τα ενημερώνει σχετικά. Δίνει τις κατάλληλες συστάσεις, παρατηρήσεις και ενημερώνει τον/την υπεύθυνο ΒΔ. Ο/Η ΥΒΔ ενημερώνει, αν χρειαστεί, τον γονέα/κηδεμόνα του παιδιού και προβαίνει στα κατάλληλα παιδαγωγικά μέτρα.

*Ποινές καθυστέρησης εισόδου στην τάξη:*

Οι πρώτες 5 καθυστερήσεις είναι παιδαγωγικά μέτρα, χωρίς αποβολή (παρατήρηση, επίπληξη, ενημέρωση γονέα, υπογραφή δεσμευτικής συμφωνίας)

Κάθε επόμενες 5 καθυστερήσεις καταχωρείται μια (1) μέρα αποβολή.

**ΣΚΑΣΙΑΡΧΕΙΟ**

Σκασιαρχείο θεωρείται όταν ο/η μαθητής/ρια, ενώ αποδεδειγμένα είναι στο Σχολείο, απουσιάζει από το μάθημα ή εκδήλωση του σχολείου ή αποχωρήσει από το σχολείο χωρίς ΑΔΕΙΑ ΕΞΟΔΟΥ και παίρνει ΑΠΟΥΣΙΑ. Το ΣΚΑΣΙΑΡΧΕΙΟ είναι πειθαρχικό παράπτωμα, γι’ αυτό ενημερώνεται ο ΥΒΔ, ο οποίος προβαίνει στα κατάλληλα παιδαγωγικά μέτρα βάσει των κανονισμών της σχετικής νομοθεσίας.

# ΣΥΜΠΕΡΙΦΟΡΑ

**Οι μαθητές/ριες πρέπει:**

* Να κάθονται πάντοτε στη θέση, που τους έχει υποδείξει o/η ΥΚΤ. και είναι καταγεγραμμένη στο σχεδιάγραμμα της τάξης.
* Να αποφεύγουν κάθε ενέργεια που επηρεάζει την καθαριότητα της τάξης και διαταράσσει την ομαλή και αποδοτική διεξαγωγή του μαθήματος.
* Να έχουν μαζί τους όλα τα προσωπικά χρειώδη τους για το μάθημα. Δεν επιτρέπεται η κατοχή αιχμηρών αντικειμένων και η κακόβουλη χρήση μαρκαδόρων και διορθωτικού υγρού.
* Δεν επιτρέπονται μαγνητόφωνα ή head-phones κατά τη διάρκεια του μαθήματος.
* Τα κινητά τηλέφωνα ή άλλες έξυπνες συσκευές, τοποθετούνται απενεργοποιημένα στην έδρα και απαγορεύεται αυστηρά η χρήση τους.
* Σε περίπτωση που καθηγητής/ρια καθυστερήσει να προσέλθει στην τάξη, ο Πρόεδρος ή μέλος του Συμβουλίου της τάξης να ειδοποιεί τον/την εφημερεύοντα/ουσα Β.Δ. Σε περίπτωση απουσίας καθηγητή/ριας, οι μαθητές/ριες απασχολούνται υποχρεωτικά σύμφωνα με το πρόγραμμα δημιουργικής απασχόλησης.
* Να φροντίζουν, ώστε ο σχολικός χώρος να διατηρείται καθαρός, χρησιμοποιώντας τα καλάθια για τα άχρηστα.
* Να σέβονται και να προστατεύουν τη σχολική περιουσία. Σε περίπτωση σκόπιμης πρόκλησης ζημιάς, είναι υποχρεωμένοι να πληρώσουν για την αποκατάστασή της και να υποστούν τις συνέπειες του παραπτώματος με παιδαγωγικά μέτρα.
* Να φροντίζουν να διατηρούν καθαρά τα αποδυτήρια και τα αποχωρητήρια και να τηρούν τους κανόνες υγιεινής.
* Να μην κατέχουν, μεταφέρουν ή/και χρησιμοποιούν οτιδήποτε έχει σχέση με το κάπνισμα ή άλλες εξαρτησιογόνες ουσίες ακόμα και με το ηλεκτρονικό τσιγάρο. Αυτά απαγορεύονται ρητά σε όλους τους χώρους του Σχολείου.
* Να προσέρχονται στην καντίνα ΜΟΝΟ κατά τις ώρες των διαλειμμάτων. Απαγορεύεται αυστηρά η προσέλευση στην καντίνα κατά τη διάρκεια των μαθημάτων ή κατά την μετάβαση στην Αίθουσα Πολλαπλής Χρήσης.
* Στην Αίθουσα Πολλαπλής Χρήσης, κάθονται στις προκαθορισμένες θέσεις τους και να μην μετακινούνται από το τμήμα τους.
* Να παρακολουθούν με προσοχή τις εκδηλώσεις ή ανακοινώσεις, χωρίς να μιλούν ή να σχολιάζουν ή να ασχολούνται με κινητά τηλέφωνα ή άλλες συσκευές.
* Να μην φεύγουν από τον χώρο συγκέντρωσης, ούτε να εγκαταλείπουν το Σχολείο.
* Να παραμένουν στον προκαθορισμένο εκδρομικό χώρο, καθ’ όλη τη διάρκεια της εκδρομής.
* Να μην χρησιμοποιούν στον εκδρομικό χώρο οποιοδήποτε τροχοφόρο (ποδήλατο, μοτοποδήλατο, αυτοκίνητο, βάρκα κ.ά.), το οποίο μπορεί να θέσει σε κίνδυνο τη δική τους ασφάλεια ή των άλλων. Δεν συναναστρέφονται με ξένα άτομα και γενικά τηρούν τις οδηγίες που εκδίδει το σχολείο.

# ΕΚΦΟΒΙΣΜΟΣ – ΠΑΡΕΝΟΧΛΗΣΗ

* Αποτελεί σοβαρότατο πειθαρχικό παράπτωμα με παραπομπή στο Πειθαρχικό Συμβούλιο, κάθε είδους απρόκλητη εκφοβιστική, ρατσιστική ή επιθετική συμπεριφορά, ιδιαίτερα σε άτομα που μειονεκτούν έναντι του θύτη. Το Σχολείο θα έχει μηδενική ανοχή σε συμπεριφορές που μειώνουν ή πληγώνουν την προσωπικότητα οποιουδήποτε μέλους της μαθητικής κοινότητας.
* Άτομα τα οποία αισθάνονται ότι βιώνουν παρόμοιες συμπεριφορές, πρέπει να επικοινωνούν άμεσα με τον/την ΥΚΤ ή τον ΥΒΔ ή τον/τη Σύμβουλο του Σχολείου ή τη Διεύθυνση.

# ΔΙΑΓΩΝΙΣΜΑΤΑ

* Οι μαθητές/τριες παραμένουν στην τάξη, όταν τελειώσουν το διαγώνισμα ή τη γραπτή έκθεση. Μαθητές/τριες που δικαιολογημένα απουσιάζουν από διαγώνισμα, μπορεί να εξεταστούν γραπτώς ή προφορικώς κατά την κρίση του/της καθηγητή/ριάς τους. Μαθητές/ριες που αρνούνται να γράψουν σε διαγώνισμα βαθμολογούνται με μονάδα.
* Σκόπιμη απουσία μαθητών/ριών κατά την περίοδο ή τις περιόδους που προηγούνται προειδοποιημένου διαγωνίσματος, θα θεωρείται ως αδικαιολόγητη, εκτός αν η δικαιολογία για την απουσία κριθεί ικανοποιητική από τον αρμόδιο ΥΒΔ.
* Οι μαθητές/ριες παίρνουν τα διορθωμένα διαγωνίσματα στους γονείς/κηδεμόνες τους για ενημέρωση και υπογραφή. Αυτά πρέπει να επιστρέφονται τις επόμενες 2-3 ημέρες. Απώλεια διαγωνίσματος ή καταστροφής του ή πλαστογράφηση υπογραφής αποτελούν πειθαρχικό παράπτωμα.

# ΕΞΩΣΧΟΛΙΚΕΣ ΔΡΑΣΤΗΡΙΟΤΗΤΕΣ (ΔΙΟΡΓΑΝΩΣΗ ΧΟΡΩΝ – ΕΚΔΡΟΜΩΝ)

Σε δραστηριότητες που οργανώνουν οι μαθητές/ριες εκτός του σχολικού χώρου και ωραρίου, όπως εκδρομές, διανυκτερεύσεις σε ξενοδοχεία, χορούς κ.ά., χωρίς την συγκατάθεση του σχολείου, το σχολείο δεν φέρει καμιά ευθύνη για όσους/ες συμμετέχουν. Η χρήση του ονόματος του Σχολείου προκειμένου να εξασφαλισθεί η σχετική άδεια από τους γονείς/κηδεμόνες αποτελεί σοβαρό πειθαρχικό παράπτωμα.

# ΧΡΗΣΗ ΟΧΗΜΑΤΩΝ

Απαγορεύεται αυστηρά η παράνομη οδήγηση μοτοσυκλετών ή άλλων τροχοφόρων χωρίς εφαρμογή της σχετικής νομοθεσίας (άδεια οδηγού, άδεια κυκλοφορίας, πιστοποιητικού ασφάλειας ή κράνους).

Αποτελεί πειθαρχικό παράπτωμα η διακίνηση μέσα στον σχολικό χώρο με αυτοκίνητο και η ανεξέλεγκτη στάθμευσή τους.

# ΠΕΙΘΑΡΧΙΚΑ ΠΑΡΑΠΤΩΜΑΤΑ

Οποιαδήποτε παράβαση των πιο πάνω κανονισμών αποτελεί πειθαρχικό παράπτωμα. Πειθαρχικά παραπτώματα αποτελούν περιληπτικά τα πιο κάτω και για κάθε ένα επιβάλλεται ανάλογο παιδαγωγικά μέτρα:

* Οι αδικαιολόγητες απουσίες.
* Η εγκατάλειψη του Σχολείου κατά τον χρόνο λειτουργίας του (μάθημα, διάλειμμα, δημιουργική απασχόληση, εκδηλώσεις).
* Η συστηματική καθυστέρηση προσέλευσης στο Σχολείο, έστω κι αν η είσοδος στην τάξη συνοδεύεται με άδεια του/της Β.Δ.
* Η μη συμμόρφωση στο θέμα της στολής και της εμφάνισης.
* Η προσκόμιση αναληθών πιστοποιητικών για δικαιολόγηση απουσιών.
* Η έξοδος από την τάξη σε ώρα μαθήματος ή εκδήλωσης χωρίς άδεια του/της διδάσκοντος/σουσας.
* Η έξοδος από το Σχολείο σε ώρες λειτουργίας του, χωρίς γραπτή ΑΔΕΙΑ ΕΞΟΔΟΥ.
* Η απρεπής συμπεριφορά στην τάξη ή στην αυλή του Σχολείου.
* Η σκόπιμη καθυστέρηση μετά από διάλειμμα, μετά το μάθημα της Γυμναστικής ή το μάθημα σε ειδικές αίθουσες.
* Η παρεμπόδιση της διεξαγωγής του μαθήματος.
* Η ενθάρρυνση εξωσχολικών να επισκεφθούν τον σχολικό χώρο και η συνομιλία με εξωσχολικούς.
* Η απρεπής και μη κόσμια συμπεριφορά σε συγκεντρώσεις ή εορτασμούς.
* Η αντιγραφή κατά τη διάρκεια διαγωνίσματος (**τιμωρείται με μονάδα στο γραπτό ή/και μείωση** **διαγωγής).**
* Η μη επιστροφή διαγωνίσματος.
* Η χρήση οποιασδήποτε μορφής βίας.
* Η καταστροφή σχολικής περιουσίας.
* Η άρνηση συμμετοχής στις εκδρομές, στο πρόγραμμα δημιουργικής απασχόλησης και σε άλλες δραστηριότητες του Σχολείου.
* Το κάπνισμα και η κατοχή ή μεταφορά οποιουδήποτε μέσου έχει σχέση με αυτό.
* Η χρήση κινητού τηλεφώνου και άλλων τεχνολογικών μέσων κατά τη διάρκεια του μαθήματος ή άλλων εκδηλώσεων.
* Η επέμβαση σε οποιαδήποτε έγγραφα του Σχολείου.
* Η έξοδος από το σχολείο για αγορά εδεσμάτων ή η παραγγελία εδεσμάτων από μαγαζιά εκτός σχολικής μονάδας.

ΣΗΜΕΙΩΣΗ:

Για τα πειθαρχικά παραπτώματα των παιδιών ενημερώνονται με επιστολή οι γονείς/κηδεμόνες.

Οι Εσωτερικοί Κανονισμοί εγκρίθηκαν και επικυρώθηκαν από την ολομέλεια του Καθηγητικού Συλλόγου. Ισχύουν μέχρι την επόμενη έκδοση/αναθεώρηση σύμφωνα με τους κανονισμούς λειτουργίας των Δημόσιων Σχολείων Μέσης Εκπαίδευσης.

Οι παρόντες Εσωτερικοί Κανονισμοί υπογράφονται από τα μέλη της Επιτροπής Εσωτερικών κανονισμών:

Ο Διευθυντής

Εκ μέρους της Διευθυντικής ομάδας

Εκ μέρους του Καθηγητικού Συλλόγου

Εκ μέρους του Συνδέσμου Γονέων και Κηδεμόνων

Εκ μέρους του Κ.Μ.Σ.

20 Οκτωβρίου, 2025